O‘zbekistonlik referi Qit’alararo plyaj futboli bo‘yicha Kubok o‘yinlarini boshqaradi

“UzReport” bergan xabarga ko‘ra, shu yilning 19-noyabr kuni Dubayda plyaj futboli bo‘yicha Dubay Qit’alararo Kubogi turniri start oladi. Dunyoning yetakchi terma jamoalari ishtirok etadigan mazkur turnir o‘yinlarini boshqarib boradigan hakamlar orasida o‘zbekistonlik FIFA referisi Baxtiyor Nomozov ham bor.

 Foto © championat.asia

Ta’kidlash joiz, Baxtiyor Nomozov O‘zbekiston vakillari orasida plyaj futboli bo‘yicha yagona FIFA hakami sanaladi. Referi shu yilning sentabr oyida Taitida bo'lib o‘tgan plyaj futboli bo‘yicha jahon chempionati bahslarida ham hakamlik qilgan edi.
Ma’lumot o‘rnida: Bu yilgi Qita’lararo Kubok musobaqasida mezbon terma jamoadan tashqari amaldagi jahon chempioni — Rossiya, shuningdek, Braziliya, Marokash, Shveytsariya, Meksika, Eron hamda Italiya terma jamoalari g‘oliblik uchun kurashadi.